
REFERAT

Privind modificarea anexei la HCL 146/29.03.2005

Prin HCL nr. 146/29.03.2005, s-a aprobat transmiterea din administrarea CLMT în administrarea Spitalului Clinic Municipal a imobilelor prevăzute în anexă care face parte integrantă din această hotărâre.

În această anexă la poziţiile 8 şi 14 sunt trecute imobilele din str. Teiului nr. 7 – centrul medical grupat şi Carusso nr. 1 – cabinete dentare unde nu se desfăşoară o activitate a Spitalului Clinic Municipal, aici funcţionând cabinete ale medicilor de familie, respectiv cabinete dentare.

Pentru cabinetele din str. Teiului nr. 7 sunt încheiate contracte de concesionare în baza HCL nr. 43/28.09.2004 cu medicii de familie, iar pentru Carusso nr. 1 există fişă de calcul a chiriei care se achită la Consiliul Local.
Art. 1 alin. 1 din OG nr. 70/2002 modificată şi completată prevede că se dau în administrarea unităţilor sanitare respective terenurile şi clădirile în care îşi desfăşoară activitatea  spitalele clinice.

Având în vedere că în cele două imobile nu se desfăşoară o activitate a Spitalului Clinic Municipal Timişoara, propunem emiterea unui HCL care să aprobe modificarea anexei la HCL nr. 146/29.03.2005 prin eliminarea poziţiei nr. 8 - centrul medical grupat din str. Teiului nr. 7 şi poziţiei 14 – cabinete dentare din str. Carusso nr. 1.

